На основу члана 55. став 1. тачка 2, и члана 60. став 1. тачка 2. Закона о јавним набавкама („Службени гласник РС“, број 124/12,14/15 и 68/15), Факултет ветеринарске медицине

објављује

**ПОЗИВ ЗА ПОДНОШЕЊЕ ПОНУДА**

**(ЈН-01-4/3-4-2018)**

**Назив наручиоца**: Факултет ветеринарске медицине

**Адреса наручиоца**: Булевар ослобођења 18, Београд

**Интернет страница наручиоца**: [www.vet.bg.ac.rs](http://www.vet.bg.ac.rs)

**Врста наручиоца**: Установа

**Врста поступка јавне набавке**: Поступак јавне набавке мале вредности

**Врста предмета набавке**: Услуге

**Опис предмета набавке**: Набавка услуге припреме за штампу и штампања за потребе Факултета ветеринарске медицине

**Назив и ознака из општег речника набавке** Услуге штампања и сродне услуге: ознака; 79800000-2

**Критеријум за доделу уговора**: економски најповољнија понуда.

**Начин преузимања конкурсне документације, односно интернет адреса где је конкурсна документација доступна**: Конкурсну документацију заинтересована лица могу преузети преузети са интернет странице наручиоца: www.vet.bg.ac.rs, односно са Портала јавних набавки:www.portal.ujn.gov.rs

**Начин подношења понуде и рок**: Понуде се достављају поштом или лично на адресу наручиоца:Факултет ветеринарске медицине, Булевар ослобођења 18, Београд, где ће се доделити датум и час приспећа понуде. Рок за подношење понуде је 31.01.2018. године до 09:30 часова. Благовременом понудом сматра се понуда пристигла на адресу наручиоца до датума и часа одређеног у позиву за подношење понуде, без обзира на начин на који је послата. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и неће се узимати у разматрање и неотворене ће бити враћене понуђачима. Понуда мора бити јасна и недвосмислена, читко попуњена или откуцана и оверена печатом и потписом овлашћеног лица понуђача на датим обрасцима, у затвореној и запечаћеној коверти са видљивом назнаком: **„НЕ ОТВАРАТИ – Понуда за јавну набавку припреме за штампу и штампања,ознаке и броја ЈН-01-4/3-2018“**. На полеђини коверте обавезно навести назив и адресу понуђача, име контакт особе и контакт телефон. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

**Место, време и начин отварања понуда**: Отварање понуда ће се обавити јавно пред комисијом за јавну набавку, 31.01.2018. године у 10:00 часова, у просторијама наручиоца у Београду, у улици Булевара ослобођења 18.

**Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача.

**Рок за доношење одлуке о додели уговора**: Одлука о додели уговора за предметну јавну набавку, биће донета у року од 10 (десет) дана од дана отварања понуда, о чему ће понуђачи бити обавештени на Порталу јавних набавки и сајту факултета.

**Лице за контакт**: Зорана Ашћерић, [nabavke@vet.bg.ac.rs](mailto:nabavke@vet.bg.ac.rs)

Радно време: од 08-14 часова сваког радног дана